
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1096 

3 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ενιαίας Δημοτικής Επιχείρησης Ύδρευσης - 

Αποχέτευσης Δήμου Φερών, Ν. Έβρου. 1 

Σύσταση Δημοτικής Επιχείρησης Ύδρευσης - Αποχέ¬ 
τευσης Δήμου Διδυμοτείχου, Ν. Έβρου. 2 


Τροποποίηση της υπ’ αριθμ. 6496/2.4.2002 απόφασης 
(ΦΕΚ 465/15.4.2002 τεύχος Β) περί ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοική¬ 


σεις Άρτας - Θεσπρωτίας- Ιωαννίνων - Πρέβεζας .... 3 

Ρύθμιση κυνηγίου αγριόχοιρου στο νομό Άρτας πε¬ 
ριόδου 2005 - 2007. 4 

Απαγόρευση κυνηγίου ορισμένου χρόνου, σε έκταση 
6700 στρεμμάτων, που βρίσκεται στη θέση "Μπαρ- 


μπακάς" των Δ.Δ. Καμαρίνας, Κρυοπηγής και Μυρ¬ 


σίνης του Δήμου Ζαλόγγου του Νομού Πρέβεζας. 5 
Τροποποίηση Οργανισμού Εσωτερικής Υπηρεσίας 

Δήμου Κορινθίων, Ν. Κορινθίας. 6 

Ορισμός μέλους σε πλήρη απασχόληση και Αποζημίω¬ 
ση μελών και γραμματέα του Δ.Σ. της Δ.Ε.Υ.Α. του 
Δήμου Στυρέων Νομού Εύβοιας. 7 


Υπερωριακή απασχόληση των υπαλλήλων της Δ/νσης 
Αγροτικής Ανάπτυξης Ν.Α. θεσ/νίκης που θα ασχο¬ 
ληθούν α) Μετον Τοπικό Έλεγχο των νωπών γεωρ¬ 
γικών προϊόντων, β) Με τον έλεγχο επεξεργασμέ¬ 
νων προϊόντων, γ) Με τον έλεγχο σταφυλιών για οι¬ 
νοποίηση και δ)Έλεγχο τομάτας για μεταποίηση 
του Β' Εξαμήνου του έτους 2005. 8 


ΑΠΟΦΑΣΕΙ Σ 

Αριθ. 5323 (1) 

Σύσταση ενιαίας Δημοτικής Επιχείρησης Ύδρευσης - 
Αποχέτευσης Δήμου Φερών, Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του ν. 2503/30.5.1997 (ΦΕΚ 107/Α ) "Δι¬ 
οίκηση, οργάνωση στελέχωση της Περιφέρειας, ρύθμιση 
θεμάτων για την τοπ. αυτοδιοίκηση και άλλες διατάξεις". 


2. Τις διατάξεις του άρθρου 6 παρ. Ιτου ν. 1069/1980 
"περί κινήτρων δια την ίδρυσιν επιχειρήσεων υδρεύσεως 
και αποχετεύσεως. 

3. Τις διατάξεις του άρθρου 6 παρ. 1 του ν. 2307/1995. 

4. Τις διατάξειςτου άρθρου 1 παρ. 1 του ν. 2647/1998. 

5. Την υπ’ αριθμ. 154/2005 απόφαση του Δημοτικού 
Συμβουλίου Φερών περί σύστασης ενιαίας Δημοτικής 
Επιχείρησης Ύδρευσης - Αποχέτευσης Δήμου Φερών. 

6. Την οικονομοτεχνική μελέτη σύστασης ενιαίας Δημοτι¬ 
κής Επιχείρησης Ύδρευσης - Αποχέτευσης Δήμου Φερών. 

7. Το γεγονός ότι με την παρούσα απόφαση δενπροκα- 
λείται δαπάνη σε βάρος του. 

5. Του προϋπ/σμού του Δήμου Φερών και του προϋπ/ 
σμού της Δημοτικής Επιχείρησης Ύδρευσης - Αποχέτευ¬ 
σης Φερών, αποφασίζουμε: 

Εγκρίνεται η υπ’ αριθμ. 154/2005 απόφαση του Δημοτι¬ 
κού Συμβουλίου Φερώντου Νομού Έβρου η οποία αφορά 
τη σύσταση στον ομώνυμο Δήμο ενιαίας επιχείρησης 
Ύδρευσης - Αποχέτευσης που έχει ως εξής: 

1. Συνιστάται στο Δήμο Φερών Ν. Έβρου ενιαία επιχεί¬ 
ρηση Ύδρευσης -Αποχέτευσης με την επωνυμία ""Δημο¬ 
τική Επιχείρηση Ύδρευσης -" Αποχέτευσης Δήμου Φερών 
Νομού Έβρου" και με διακριτικό τίτλο "Δ.Ε.Υ.Α.Φ." (άρθρο 
1 παρ. Ιτου ν. 1069/1980)." 

2. Η Δημοτική Επιχείρηση Ύδρευσης - Αποχέτευσης εί¬ 
ναι Νομικό Πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητάς της καθώς και τις πηγές χρηματοδότησής της 
από τις διατάξεις του ν. 1069/1980 ""περί κινήτρων δια την 
ίδρυση επιχειρήσεων υδρεύσεως και αποχετεύσεως" 
όπως τροποποιήθηκε και ισχύει. Για τα λοιπά θέματα εφαρ¬ 
μόζονται διατάξεις του π.δ. 410/1995 και οι κανόνες της 
ιδιωτικής οικονομίας (άρθρο 1 παρ.Ι του ν. 1069/1980). 

3. Στους σκοπούς της επιχείρησης περιλαμβάνονται: η 
μελέτη, κατασκευή, συντήρηση, εκμετάλλευση, έργων 
μεταφοράς, διοίκηση και λειτουργία των δικτύων ύδρευ¬ 
σης και αποχέτευσης ακαθάρτων και όμβριων υδάτων, 
καθώς και των μονάδων επεξεργασίας λυμάτων και απο¬ 
βλήτων της περιοχής αρμοδιότητάς της. 

4. Η χρονική διάρκεια της Δημοτικής Επιχείρησης με την 
επωνυμία "Δημοτική Επιχείρηση "Υδρευσης - Αποχέτευ¬ 
σης Δήμου Φερών Νομού "Εβρου" είναι αόριστη και αρχί¬ 
ζει από τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

5. Έδρα της επιχείρησης είναι ο Δήμος Φερών του Νο¬ 
μού Έβρου (άρθρο 1 παρ. 3 του ν. 1069/1980). 

6. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Φερών του Νομού Έβρου 
(άρθρο 1 παρ. 3του ν. 1069/1980). 

7. Η εκμετάλλευση των έργων και υπηρεσιών της επι¬ 
χείρησης ενεργείται σύμφωνα με τις διατάξεις του ν. 
1069/1980 (άρθρο 1 παρ. 3 του ν. 1069/1980). 

8. Η επιχείρηση διοικείται από Διοικητικό Συμβούλιο, που 
θα αποτελείται από επτά (7) μέλη, τα οποία ορίζονται μαζί 
με τους αναπληρωτές τους από το Δημοτικό Συμβούλιο. 

Από τα μέλη αυτά: 

Α) Τέσσερα (4) είναι μέλη του Δημοτικού Συμβουλίου Φερών 
,από τους οποίους ο ένας (1) προέρχεται από τη μειοψηφία. 

Β) ’Ένας εκπρόσωπος κοινωνικού φορέα της περιοχής. 

Γ) Δύο δημότες ή κάτοικοι του δήμου που διαθέτουν 
γνώσεις ή εμπειρία στο αντικείμενο δραστηριότητας της 
Δ.Ε.Υ.Α.Φ. 

Σε περίπτωση που η επιχείρηση θα απασχολεί περισσό¬ 
τερους από είκοσι (20) εργαζομένους τότε στο Διοικητικό 
Συμβούλιο θα συμμετέχει και εκπρόσωπος των εργαζομέ¬ 
νων οπότε μειώνεται κατά έναν ο αριθμόςτωνΔημοτώνπου 
συμμετέχουν στο Διοικητικό Συμβούλιο της επιχείρησης. 

Το Δημοτικό Συμβούλιο ορίζει από τα μέλη του Διοικητι¬ 
κού Συμβουλίου τον Πρόεδρο και τον Αντιπρόεδρό του (άρ¬ 
θρο 3 παρ. 1 του ν. 1069/1980 και 278 του π.δ. 410/1995). 

Ο Πρόεδρος του Διοικητικού Συμβουλίου ορίζεται από 
το Δημοτικό Συμβούλιο και εκπροσωπεί την επιχείρηση 
σε όλες τις σχέσεις τις δικαστικές ή εξώδικες. Σε περί¬ 
πτωση απουσίας του αντικαθίσταται από τον Αντιπρόε¬ 
δρο (άρθρο 5 παρ.4 του ν. 1069/1980). 

Η θητεία του Διοικητικού Συμβουλίου ακολουθεί την θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της 25027/1984 απόφασης 
Υπ. Εσωτερικών ΦΕΚ244/Β'). 

9. Πόροι της Επιχείρησης είναι: 

Τα τέλη σύνδεσης με τα δίκτυα ύδρευσης και αποχέ¬ 
τευσης καιτο τέλος χρήσης υπονόμων (προκαταβολή της 
δαπάνης σύνδεσης από τους ιδιοκτήτες και εκκαθάριση 
μετά την εκτέλεση της εργασίας). 

Η δαπάνη διακλάδωσης και σύνδεσης με τους αγωγούς 
ύδρευσης και αποχέτευσης. 

Η δαπάνη μετατόπισης αγωγών διακλαδώσεων και συν¬ 
δέσεων, υδρομετρητών άλλων συναφών εργασιών. 

Η εγγύηση χρήσης υδρομετρητών. Η αξία του νερού 
που καταναλώνεται. 

Το ειδικό τέλος για τη μελέτη και κατασκευή έργων 
ύδρευσης - αποχέτευσης. Αυτό επιβάλλεται από την 
Δ.Ε.Υ.Α. τον επόμενο χρόνο από τη σύστασή της για μια 
δεκαετία και υπολογίζεται σε ποσοστό 80% στην αξία του 
νερού που καταναλώνεται. 

Η ετήσια επιχορήγηση του Υπουργείου Εσωτερικών Δη¬ 
μόσιας Διοίκησης και Αποκέντρωσης (ΥΠ.ΕΣ.Δ.Δ.Α.) 
προς τις Δ.Ε.Υ.Α. 

Η συγκεκριμένη επιχορήγηση ήρθε να αντικαταστήσει 
(άρθρο 43 του ν. 2065/1992) το ειδικό τέλος 3% που επέ¬ 
βαλλαν οι Δ.Ε.Υ.Α. στο ακαθάριστο εισόδημα από οικο¬ 
δομές (περιλαμβανομένου και του τεκμαρτού από ιδιοκα¬ 
τοίκηση) που βρίσκονταν στην περιφέρεια του Δήμου. 

Η συγκεκριμένη επιχορήγηση προκύπτει με βάση το 
πληθυσμιακό μέγεθος του Δήμου σταπλαίσιατου οποίου 
λειτουργεί η Δ.Ε.Υ.Α. 

Η επιχορήγηση από το Πρόγραμμα Δημοσίων Επενδύ¬ 
σεων (Π.Δ.Ε.) που χρησιμοποιείται αποκλειστικά για τη 
μελέτη κατασκευή ανακατασκευή ή επέκταση έργων 
ύδρευσης αποχέτευσης. 


Οι συνεισφορές τρίτων για εκτέλεση έργων κατά προ¬ 
τεραιότητα. 

Οι πρόσοδοι από την περιουσία ή τα έσοδα από την εκ¬ 
ποίησή της, δάνεια, κληρονομιές, δωρεές και λοιπές επι¬ 
χορηγήσεις. 

10. Περιουσία της Επιχείρησης. 

Στην περιουσία της Επιχείρησης ανήκουν τα πάγια που 
δημιουργήθηκαν ή δημιουργούνται από τα έργα ύδρευ¬ 
σης και αποχέτευσης που εκτελούνται στην περιοχή αρ¬ 
μοδιότητας της Επιχείρησης. 

Επίσης περιουσιακά στοιχεία της Επιχείρησης είναι τα 
οικόπεδα αγροτεμάχια όπου βρίσκονται οι δεξαμενές και 
όλες οι εγκαταστάσεις της Επιχείρησης όπως και κάθε εί¬ 
δους κτίσματα και ακίνητα που θα παραχωρηθούν από 
τον Δήμο Φερών ή θα αγοραστούν από την Δ.Ε.Υ.Α.Φ. 

Ακόμη στην περιουσία της Επιχείρησης ανήκουν τα έρ¬ 
γα Ύδρευσης, Αποχέτευσης και Άρδευσης της περιοχής 
αρμοδιότητας της Επιχείρησης, τα οποίαεκτελέσθηκανή 
θα εκτελεσθούν με βάση εγκεκριμένες μελέτες. 

Τέλος, περιουσιακά στοιχεία της Επιχείρησης αποτελούν 
οι υπόνομοι και οι εγκαταστάσεις ύδρευσης και αποχέτευ¬ 
σης ακαθάρτων ή όμβριων υδάτων, οι υπόνομοι ή ανοικτοί 
αγωγοί που εκβάλλουν άμεσα ή έμμεσα στο δίκτυο, οι μο¬ 
νάδες επεξεργασίας πόσιμου νερού και υγρών αποβλήτων. 

11. Η Επιχείρηση διαλύεται εφόσον ληφθεί απόφαση διά¬ 
λυσής της από τον φορέα σύστασής της. Μετά την εκκαθά¬ 
ριση της περιουσίας της επιχείρησης όσα περιουσιακά 
στοιχεία απομένουν περιέρχονται στο Δήμο Φερών. 

Ακροτελεύτιο άρθρο: 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Φερών και η λειτουργία της επιχείρησης δεν θα βαρύνει 
τον προϋπολογισμό του Δήμου γιατί η επιχείρηση θα λει¬ 
τουργεί ανταποδοτικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 14 Ιουλίου 2005 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 9336/04 (2) 

Σύσταση Δημοτικής Επιχείρησης Ύδρευσης - 
Αποχέτευσης Δήμου Διδυμοτείχου, Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/30.5.1997 (ΦΕΚ 107/Α ) "Δι¬ 
οίκηση, οργάνωση στελέχωσητης Περιφέρειας, ρύθμιση 
θεμάτων για την τοπ. αυτοδιοίκηση και άλλες διατάξεις". 

2. Τις διατάξεις του άρθρου 6 παρ 1 του ν. 1069/1980 
"περί κινήτρων δια την ίδρυσιν επιχειρήσεων ύδρευσης 
και αποχέτευσης". 

3. Τις διατάξεις του άρθρου 6 παρ 1 του ν. 2307/1995. 

4. Τις διατάξεις του άρθρου 1 παρ 1 του ν. 2647/1998. 

5. Την υπ’ αριθμ. 253/2004 απόφαση του Δημοτικού Συμ¬ 
βουλίου Διδυμοτείχου περί σύστασης Δημοτικής Επιχείρη¬ 
σης Ύδρευσης - Αποχέτευσης Δήμου Διδυμοτείχου. 

6. Την οικονομοτεχνική μελέτη σύστασης Δημοτικής Επι¬ 
χείρησης Ύδρευσης - Αποχέτευσης Δήμου Διδυμοτείχου. 

7. Το γεγονός ότι με την παρούσα απόφαση δεν προκαλεί- 
ται δαπάνη σε βάρος του προϋπολογισμού του Δήμου Διδυ¬ 
μοτείχου και του προϋπολογισμού της Δημοτικής Επιχείρη- 
σης'Υδρευσης - ΑποχέτευσηςΔιδυμοτείχου, αποφασίζουμε: 

Εγκρίνεται η υπ’ αριθμ. 253/2004 απόφαση του Δημοτι¬ 
κού Συμβουλίου Διδυμοτείχου του Νομού Έβρου η οποία 
αφορά τη σύσταση στον ομώνυμο Δήμο Δημοτικής επι¬ 
χείρησης Ύδρευσης - Αποχέτευσης που έχει ως εξής: 

1) Συνιστάται στο Δήμο Διδυμοτείχου Ν. Έβρου Αμιγής 
Δημοτική Επιχείρηση με την επωνυμία "Δημοτική Επιχεί¬ 
ρηση Ύδρευσης και Αποχέτευσης Δήμου Διδυμοτείχου" 
με τον διακριτικό τίτλο Δ.Ε.Υ.Α.Δ., ως ίδιο νομικό πρόσω¬ 
πο ιδιωτικού δικαίου, με κοινωφελή χαρακτήρα, που διέ- 
πεται ως προς την διοίκηση, οργάνωση, εκτέλεση, λει¬ 
τουργία και συντήρηση των έργων της αρμοδιότητας της 
καθώς και τις πηγές χρηματοδότησής της από τις διατά¬ 
ξεις του ν. 1069/1980 "περί κινήτρων δια την ίδρυση επι¬ 
χειρήσεων ύδρευσης και αποχέτευσης". Για τα λοιπά θέ¬ 
ματα εφαρμόζονται οι διατάξεις του π.δ. 410/1995 (ΔΚΚ) 
άρθρα 277 έως 284, τις παραγρ. 22,23 και 24 του άρθρου 
11 του ν. 2503/1997 και την υπ’ αριθμ. 25027/1984 από¬ 
φαση του Υπουργού Εσωτερικών, όπως τροποποιήθηκε 
μετηνπαράγρ. 13 του άρθρου 5 του ν. 2307/1995 και τις 
διατάξεις του π.δ. 520/1988 όπως τροποποιήθηκε με την 
παραγρ. 12 του άρθρου 5 του ν. 2307/1995. 

2) Σκοπός της επιχείρησης: Σκοπός της επιχείρησης εί¬ 
ναι η μελέτη, κατασκευή, συντήρηση, εκμετάλλευση έρ¬ 
γων μεταφοράς, η διοίκηση και λειτουργία των δικτύων 
ύδρευσης και αποχέτευσης όμβριων και ακαθάρτων υδά- 
των καθώς και των μονάδων επεξεργασίας λυμάτων και 
αποβλήτων της περιοχής αρμοδιότητας της. 

3) Διάρκεια: Η χρονική διάρκεια της επιχείρησης είναι 
αόριστη. 

4) Έδρατης επιχείρησης: Έδρα της επιχείρησης είναι η 
πόλη του Διδυμοτείχου Ν. Έβρου. 

5) Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Διδυμοτείχου πληντου Δη¬ 
μοτικού Διαμερίσματος Ποιμενικού αναφορικά με τον το¬ 
μέα ύδρευσης, το οποίο παραμένει στον Σύνδεσμο 
Ύδρευσης Ποιμενικού - Αμπελακίων. 

6) Περιουσία της επιχείρησης: Στην περιουσία της επιχεί¬ 
ρησης ανήκουν όλα τα έργα ύδρευσης και αποχέτευσης 
της περιοχής αρμοδιότητας της επιχείρησης, που έχουν 
εκτελεσθεί ή θα εκτελεσθούν, με βάση τις μελέτες που 
έχουν εγκριθεί ή θα εγκριθούν, καθώς και ο βιολογικός - μο¬ 
νάδα επεξεργασίας λυμάτων Διδ/χου - όλοι οι υπόνομοι, οι 
μονάδες επεξεργασίας πόσιμου νερού και υγρών αποβλή¬ 
των και κάθε άλλο στοιχείο που θα παραχωρηθεί από το δή¬ 
μο (άρθρο 8 παραγρ. 1 του ν. 1069/1980). 

7) Έσοδα της επιχείρησης είναι: α) το ειδικό τέλος για 
την μελέτη, κατασκευή και επέκταση των δικτύων ύδρευ¬ 
σης και αποχέτευσης (άρθρο 10 παράγρ. 1 εδάφ. α' και 11 
του ν. 1069/1980), β) Το ειδικό τέλος επί του εισοδήματος 
εξ οικοδομών (άρθρο 10 παράγρ. 1 εδάφιο β του ν. 1069/ 
1980), γ) το τέλος σύνδεσης με το δίκτυο της αποχέτευ¬ 
σης (άρθρο 10 παρ. 1 εδάφ. γ του ν. 1069/1980), δ) η δα¬ 
πάνη διακλάδωσης και σύνδεσης με τον αγωγό της 
ύδρευσης και αποχέτευσης (άρθρο 10 παρ. 1 εδάφ. δ και 
άρθρο 15 του ν. 1069/1980), ε) το τέλος σύνδεσης με το 
δίκτυο ύδρευσης (άρθρο 10 παραγρ. 1 εδάφ. ε του 
ν. 1069/1980), στ) το τέλος χρήσης υπονόμων (άρθρο 10 
παρ. 1 εδάφ. στ του ν. 1069/1980), ζ) η αξία ύδατος που 
καταναλώνεται (άρθρο 10 παραγρ. 1 εδάφ. ζτου ν. 1069/ 
1980), η) η εγγύηση χρήσης υδρομετρητή (άρθρο 10 πα- 


ραγρ. 1 εδάφ. η του ν. 1069/1980), θ) η δαπάνη μετατόπι¬ 
σης αγωγών διακλαδώσεων και συνδέσεων ύδρευσης και 
αποχέτευσης, υδρομετρητών ή άλλων συναφών εργα¬ 
σιών (άρθρο 10 παραγρ. 1 εδάφ. θν. 1069/1980), ι) οι συ¬ 
νεισφορές τρίτων για την εκτέλεση κατά προτεραιότητα 
έργων (άρθρο 10 παραγρ. 1 εδάφ. ιτου ν. 1069/1980), ία) 
οι επιχορηγήσεις από το Πρόγραμμα Δημοσίων Επενδύ¬ 
σεων και της Ευρωπαϊκής Ένωσης για την μελέτη .κατα¬ 
σκευή έργων ύδρευσης, αποχέτευσης και επεξεργασίας 
λυμάτων (άρθρο 10 παραγρ. 1 εδάφ. ία και 13 του ν. 1069/ 
1980), ιβ) οι πρόσοδοι από την περιουσία ή το τίμημα από 
την εκποίηση αυτής (άρθρο 10 παραγρ. 1 εδάφ. ιβ του 
ν. 1069/1980), ιγ) Δάνεια, κληρονομιές, δωρεές και λοιπές 
επιχορηγήσεις (άρθρο 10 παραγρ. 1 εδάφ. ιγ του ν. 1069/ 
1980), ιδ) έσοδα που εισπράττονται από την εφαρμογή 
των διατάξεων των άρθρων 27 και 28 του ν. 1069/1980, 
όπως τροποποιήθηκε με το άρθρο 6 παρ. 13 του ν. 2307/ 
1995, ιε) Έσοδα απάτην υπηρεσία μεταφοράς βοθρολυ¬ 
μάτων. Επίσης και κάθε άλλο έσοδο που θεσμοθετήθηκε 
ή θα θεσμοθετηθεί με διάταξη Νόμου. 

Όλα τα δικαιώματα και οι υποχρεώσεις που αφορούν 
την ύδρευση και την αποχέτευση του Δήμου Διδυμοτεί¬ 
χου κατά την περίοδο πριν την έναρξη λειτουργίας της 
Δημοτικής Επιχείρησης θα παραμείνουν στο Δήμο και δεν 
θα περιέλθουν στην επιχείρηση. 

8) Διοίκηση: Η επιχείρηση διοικείται από Διοικητικό συμ¬ 
βούλιο, το οποίο θα αποτελείται από 7 μέλη τα οποία ορί¬ 
ζονται μαζί με τους αναπληρωτές από το δημοτικό συμ¬ 
βούλιο. Από τα μέλη αυτά: 

Πέντε (5) είναι αιρετοί εκπρόσωποι του Δήμου Διδυμο¬ 
τείχου, εκ των οποίων ο ένας προέρχεται από το συνδυα¬ 
σμό της μειοψηφίας, (άρθρο 6 του ν. 2307/1995). 

Δύο (2) είναι δημότες ή κάτοικοι του Δήμου Διδυμοτεί¬ 
χου, οι οποίοι έχουν πείρα ή γνώσεις σχετικά με το αντι¬ 
κείμενο της επιχείρησης. 

Στην περίπτωση που η επιχείρηση απασχολεί περισσότε¬ 
ρους από 20 εργαζόμενους, συμμετέχει στο Διοικητικό και 
ένας εκπρόσωπος των εργαζομένων, οπότε μειώνεται κατά 
έναν ο αριθμός των αιρετών εκπροσώπων του δήμου. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο (άρθρο 3 του ν. 1069/ 
1980 και 278 του π.δ. 410/1995). 

Η θητεία του Διοικητικού Συμβουλίου ακολουθεί τη θη¬ 
τεία του δημοτικού συμβουλίου και σε κάθε περίπτωση 
λήγει με την εγκατάσταση των νέων μελών, (άρθρο 2 της 
25027/1984 απόφαση Υπουργείου Εσωτερικών). 

9) Διάλυση και εκκαθάριση της επιχείρησης: Η επιχείρη¬ 
ση διαλύεται: α) με απόφαση του Δημοτικού Συμβουλίου, 
που λαμβάνεται με την απόλυτη πλειοψηφίατων μελώντου 
και απόφαση του Γενικού Γραμματέα της Περιφέρειας 
Α.Μ.Θ. β) Σε περίπτωση πτώχευσης της επιχείρησης. Την 
διάλυση της επιχείρησης ακολουθεί η εκκαθάριση. Εκτός 
από την περίπτωση της πτώχευσης η εκκαθάριση γίνεται 
από εκκαθαριστές που ορίζονται από το Δημοτικό Συμβού¬ 
λιο. Στην εκκαθάριση διεκπεραιώνονται οι εκκρεμείς υπο¬ 
θέσεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από ης 
σχετικές με τις δημοτικές επιχειρήσεις διατάξεις του 
π.δ.410/1995, του π.δ. 520/1988 όπως τροποποιήθηκε με 

την παραγρ. 12 του άρθρου 5 του ν. 2307/1995, της υπ’ 
αριθμ. 25027/9.4.1984 απόφαση του Υπουργού Εσωτερι¬ 
κών όπως τροποποιήθηκε με την παραγρ. 13 του άρθρου 
5 του ν. 2307/1995 και τις διατάξεις του ν. 2503/1997. 
Ακροτελεύτιο άρθρο: 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Διδυμοτείχου και η λειτουργία της επιχείρησης δεν θα βα¬ 
ρύνει τον προϋπολογισμό του Δήμου γιατί η επιχείρηση 
θα λειτουργεί ανταποδοτικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 14 Ιουλίου 2005 

Ο Γενικός Γραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθ. 8930 (3) 

Τροποποίηση της υπ’ αριθμ. 6496/2.4.2002 απόφασης 
(ΦΕΚ 465/15.4.2002 τεύχος Β) περί ανωτάτου ορίου 
επιτρεπόμενων ημερών κίνησης εκτός έδρας υπαλλή¬ 
λων υπηρετούντων στις Νομαρχιακές Αυτοδιοικήσεις 
Άρτας - Θεσπρωτίας- Ιωαννίνων - Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του ν. 2685/1999 "Κάλυψη δαπανών με¬ 
τακινούμενων υπαλλήλων εντός και εκτός της Επικράτει¬ 
ας" και άλλες διατάξεις. 

2. Τις διατάξεις του άρθρου 15 παρ. 18 του ν. 2503/1997 
"Διοίκηση, οργάνωση, στελέχωσητης Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις". 

3. Τις διατάξεις του άρθρου 112 του π.δ. 30/1996 "Κώδι¬ 
κας Νομαρχιακής Αυτοδιοίκησης". 

4. Τον ν. 2738/1999 "Συλλογικές Διαπραγματεύσεις στη 
Δημόσια Διοίκηση κ.λ.π και ιδιαίτερα το άρθρο 25 που με 
την παράγραφο 6 αυτού ορίζεται ότι αντί των κοινών 
υπουργικών αποφάσεων της παρ. 3 του άρθρου 2 του ν. 
2685/1999 (ΦΕΚ 35 Α) εκδίδεται αντίστοιχα απόφαση του 
αρμοδίου Γενικού Γραμματέα της οικείας Περιφέρειας 
προκειμένου για υπαλλήλους που υπηρετούν στους ΟΤΑ 
α' και β' βαθμού. 

5. Την υπ’ αριθμ. 6496/2.4.2002 (ΦΕΚ 465/15.4.2002 
τεύχος Β) απόφασή μας για τον καθορισμό αριθμού ημε¬ 
ρών μετακίνησης εκτός έδρας, των με οποιαδήποτε σχέ¬ 
ση εργασίας υπαλλήλων που υπηρετούν στις Νομαρχια¬ 
κές Αυτοδιοικήσεις της Περιφέρειάς μας. 

6. Την υπ’ αριθμ. 11312/14.5.2002 απόφασή μας "Τροπο¬ 
ποίηση της υπ’ αριθμ. 6496/2.4.2002 απόφασής μας" περί 
ανωτάτου ορίου επιτρεπομένων ημερών κίνησης εκτός 
έδρας υπαλλήλων υπηρετούντων στις Νομαρχιακές Αυτο¬ 
διοικήσεις Άρτας- Θεσπρωτίας- Ιωαννίνων - Πρέβεζας". 

7. Την ανάγκη τροποποίησης της αρχικής μας απόφα¬ 
σης (6496/2002) "περί ανωτάτου ορίου επιτρεπομένων 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτοδιοικήσεις", αποφασίζουμε: 

Τροποποιούμε και συμπληρώνουμε την υπ’ αριθμ. 
6496/2.4.2002 απόφασή μας (ΦΕΚ 465/2002τεύχος Β') "πε¬ 
ρί ανωτάτου ορίου επιτρεπομένων ημερών μετακίνησης 
εκτός έδρας υπαλλήλων υπηρετούντων στις Νομαρχιακές 
Αυτοδιοικήσεις της Περιφέρειάς μας" και η οποία δημοσι- 
εύθηκε στο ΦΕΚ 465/15.4.2002 τεύχος Β' ως ακολούθως: 


Α. Στη σελίδα 6306 του ανωτέρω ΦΕΚ και στη Νομαρ¬ 
χιακή Αυτοδιοίκηση Θεσπρωτίας με Α/Α 52 προστίθεται η 
κατηγορία και ο κλάδος ΔΕ Διοικητικού - Λογιστικού (Τρή¬ 
ματος Τεχνικού Εξοπλισμού) ημέρες εκτός έδρας 120. 

Β. Επίσης στη σελίδα 6306 του αυτού ΦΕΚ και στη Νο¬ 
μαρχιακή Αυτοδιοίκηση Ιωαννίνων με Α/Α 53- 54-55-56-57 
συμπληρώνεται με τις κατηγορίες και κλάδους αντίστοι¬ 
χα, ΠΕ Διοικητικού-Οικονομικού της Δ/νσης Μελετών 
ημέρες εκτός έδρας 120 και ΠΕ Διοικητικού-Οικονομικού 
της Δ/νσης Προγραμματισμού ημέρες εκτός έδρας 120, 
Δικηγόρος με έμμισθη εντολή, Ειδικός συνεργάτης, Γ ενι¬ 
κός Γ ραμματέας (για τις με αύξοντα αριθμό 55-56-57 κα¬ 
τηγορίες, ημέρες εκτός έδρας όσες απαιτηθούν κατά την 
κρίση του αρμοδίου οργάνου). 

Γ. Στη σελίδα 6307 του ιδίου ΦΕΚ και στη Νομαρχιακή 
Αυτοδιοίκηση Πρέβεζας με Α/Α 57-58-59-60-61-62-63-64 
και 65 συμπληρώνεται με τις κατηγορίες και κλάδους 
αντίστοιχα ΠΕ Συμβούλων Επικοινωνίας ημέρες εκτός 
έδρας 100, ΠΕ Εποπτών Δημόσιας Υγείαςημέρες 120,ΤΕ 
Μηχ. Μηχανικών ημέρες 100, ΔΕ Εργοδηγών- Μηχανολό¬ 
γων ημέρες 120, ΔΕ Μηχανικών Αυτοκινήτων ημέρες 120, 
ΔΕ Τεχνικών Εργοδηγών ημέρες 120, ΔΕ Τεχνικών Οδη¬ 
γών ημέρες 120, και ΥΕ Αγροφυλάκων ημέρες 100, Δικη¬ 
γόρος με έμμισθη εντολή ημέρες εκτός έδρας όσες απαι¬ 
τηθούν κατά την κρίση του αρμοδίου οργάνου. 

Δ. Στη σελίδα 6307 του αυτού ΦΕΚ και στην Β παράγρα¬ 
φο δυνάμειτης οποίας επιτρέπεται ο ετήσιος συμψηφισμός 
των κατά μήνα ημερών συγκεκριμένων κλάδων με ανώτατο 
όριο είκοσι (20) ημέρες το μήνα μέχρι συμπληρώσεωςτου 
ανωτάτου επιτρεπομένου ορίου ημερών λόγω της ιδιομορ¬ 
φίας των εργασιών που εκτελούν και οι οποίες δεν είναι δυ¬ 
νατόν να προγραμματισθούν εκ των προτέρων, συμπληρώ¬ 
νεται με την υποπαράγραφο -ζ- για τις κατωτέρω κατηγο¬ 
ρίες και κλάδους και για τους εξής λόγους, ζ: ΠΕ 
Οικονομικού, ΠΕ Διοικητικού-Οικονομικού ΤΕ Διοικητικού- 
Οικονομικού, ΔΕ Διοικητικού -Λογιστικού, ΔΕ Οδηγών των 
Δ/νσεων Εγγείων Βελτιώσεων, ΔΕ Τεχνιτών, Τοπογραφικής 
και Πολιτικής Γής καθώς και των Δ/νσεων Αγροτικής Ανά¬ 
πτυξης διότι παρίσταται ανάγκη μετακίνησης εκτός έδρας 
για την εφαρμογή προγραμμάτων αρδευτικών νερών, εκτέ¬ 
λεσης εκούσιων και αναγκαστικών αναδασμών, απογρα- 
φής γεωργικών μηχανημάτων, αποζημιώσεων ηρτημένης 
εσοδείας για ζημιές από την εκτέλεση εγγειοβελτικών έρ¬ 
γων, χορήγησης αδειών χρήσης αρδευτικών νερών, υδρο¬ 
μετρήσεων πηγών και ρεμάτων, διοικητικού και οικονομι¬ 
κού ελέγχου ΟΕΒ - ΤΟΕΒ, εφαρμογής προγραμμάτων 
ΟΣΔΕ, ειδικά για τους οδηγούς έκτου γεγονότος ότι συνο¬ 
δεύουν τις ανωτέρω κατηγορίες υπαλλήλων καθώς και 
όλες τις κατηγορίες του κλάδου των γεωτεχνικών. 

Ε. Η δαπάνη που θα απαιτηθεί από την εφαρμογή της 
παρούσας απόφασης θα βαρύνει αποκλειστικά και μόνο 
τις πιστώσεις των οικείων προϋπολογισμών των Νομαρ¬ 
χιακών Αυτοδιοικήσεων της Περιφέρειάς μας, και ειδικό¬ 
τερα τον Κ.Α 0711 και ανέρχεται στο ποσό των σαράντα 
πέντε χιλιάδων εξακοσίων πενήντα (45.650) ευρώ. 

Κατά τα λοιπά οι υπ’ αριθμ. 6496/2.4.2002 και 11312/ 
14.5.2002 αποφάσεις μας ισχύουν ως έχουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Ιουλίου 2005 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ .Γ. ΠΑΝΟΖΑΧΟΣ 

Αριθ. 3274 (4) 

Ρύθμιση κυνηγίου αγριόχοιρου στο νομό Άρτας 
περιόδου 2005 - 2007. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις 

α. Του ν.δ. 86/1969 "Περί Δασικού Κώδικος» άρθρο 258 
παρ.5 όπως η παρ. αυτή προστέθηκε στο ανώτερο άρθρο 
με την παρ. 3 του άρθρου 7 του ν. 177/1975 (Φ.Ε.Κ. 
205/1975 τ.Α') και του άρθρου 5 παρ. 3 της υπ’ αριθμ. 
414985/1985 κοινή υπουργική απόφαση (Φ.Ε.Κ. 757τ.Β') 
καθώς και του άρθρου 259 του ν.δ. 86/1969 παρ. 2β. 

β. Του ν. 2503/1997 ( Φ.Ε.Κ. 107/1997 τ.Α') "Διοίκηση, 
Οργάνωση, Στελέχωσητης Περιφέρειας κ.λ.π.". 

2. Το π.δ. 94/1993 "Περί καθορισμού αρμοδιοτήτων που 
διατηρούνται από τον Υπουργό και τις Περιφερειακές αρ¬ 
χές" σε συνδυασμό με την υπ’ αριθμ. 13519/7.7.2004 από¬ 
φασης της Περιφέρειας Ηπείρου σχετικά περί μεταβίβα¬ 
σης αρμοδιοτήτων κλπ (Φ.Ε.Κ 1115/23.7.2004τ.Β'). 

3. Την ανάγκη διατήρησης του πληθυσμού του αγριό¬ 
χοιρου σε ικανοποιητικά επίπεδα έτσι ώστε να διατηρηθεί 
η φυσική και βιολογική ισορροπία του. 

4. Το γεγονός ότι ο αριθμός του αγριόχοιρου μετά την 
τριετή απαγόρευση, κρίνεται ικανοποιητικός σύμφωνα με 
τις συνεχείς, επιτόπιες και μακροχρόνιες παρατηρήσεις 
και στα πλαίσια του εφικτού μετρήσεις, του Υλωρικού 
Προσωπικού της Δ/νσης Δασών Νομού Άρτας. 

5. Τις προτάσεις των Κυνηγετικών Συλλόγων το υ Ν ο μο ύ 
Άρτας, αποφασίζουμε: 

1. Επιτρέπουμε τη Θήρα του αγριόχοιρου στο Νομό Άρ¬ 
τας για δύο (2) κυνηγετικές περιόδους 2005 - 2007 κάθε 
Τετάρτη, Σάββατο και Κυριακή. 

2. Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

3. Η ισχύς της παρούσας άρχεται από της δημοσιεύσε- 
ώς της στην Εφημερίδα της Κυβερνήσεως και κάθε άλλη 
σχετική με το θέμα απόφαση παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 11 Ιουλίου 2005 
Με εντολή Γενικού Γραμματέα Περιφέρειας 
Ο Προϊστάμενος της Δ/νσης Δασών κ.α.α. 
ΔΗΜΗΤΡΙΟΣ ΚΙΤΣΟΣ 
-♦- 

Αριθ. 1885 (5) 

Απαγόρευση κυνηγίου ορισμένου χρόνου, σε έκταση 
6700 στρεμμάτων, που βρίσκεται στη θέση "Μπαρ- 
μπακάς" των Δ.Δ. Καμαρίνας, Κρυοπηγής και Μυρσί¬ 
νης του Δήμου Ζαλόγγου του Νομού Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

α. Του ν.δ. 532/1970 "περί Διοικητικής Αποκέντρωσης", 
β. Του άρθρου 258 παρ. 5 του ν.δ. 86/1969 "περί Δασι¬ 
κού Κωδικός". 

γ. Του ν. 2503/1997 "Διοίκηση - Οργάνωση - Στελέχωση 
της Περιφέρειας κ.λ.π.". 

2. Την υπ’ αριθμ. 414985/29.11.1985 κοινή υπουργική 
απόφαση "Μέτρα διαχείρισης της άγριας πτηνοπανίδας". 


3. Την υπ’ αριθμ. 67253/1710/2.4.1996 διαταγή του 
Υπουργείου Γεωργίας αναφορικά με τις απαγορεύσεις 
κυνηγίου ορισμένου χρόνου. 

4. Την υπ’ αριθμ. 1359/7.7.2004 απόφαση του Γενικού 
Γ ραμματέα Περιφέρειας Ηπείρου "περί μεταβίβασης αρ¬ 
μοδιοτήτων". 

5. Το υπ’ αριθμ. 60/16.6.2005 έγγραφο - αίτημα του Κυ¬ 
νηγετικού Συλλόγου Πρέβεζας, αναφορικά μετηνέκδοση 
απόφασης προσωρινής απαγόρευσης κυνηγίου στην πε¬ 
ριοχή "μπαρμπακά" του Δήμου Ζαλόγγου. 

6. Το υπ’ αριθμ. 658/12.7.2005 έγγραφο της Ε' Κυνηγ. 
Ομοσπονδίας Ηπείρου, όπου διατυπώνεται η σύμφωνη 
γνώμη της αναφορικά με την προτεινόμενη προσωρινή 
απαγόρευση Θήρας. 

7. Το υπ’ αριθμ. 4773/14.7.2005 έγγραφο του Δήμου Ζα¬ 
λόγγου, όπου διατυπώνεται η σύμφωνη γνώμη του αναφο¬ 
ρικά με την προτεινόμενη προσωρινή απαγόρευση Θήρας. 

8. Την υπ’ αριθμ. 1854/15.7.2005 εισήγηση της Δ/νσης 
Δασών Πρέβεζας, αποφασίζουμε: 

Απαγορεύουμετο κυνήγι όλωντων θηραμάτων, απάτην 
έναρξη της κυνηγετικής περιόδου 2005 - 2006 και για τα 
τρία (3) χρόνια, δηλαδή μέχριτην έναρξη της κυνηγετικής 
περιόδου 2008 - 2009, σε έκταση 6700 στρεμμάτων, που 
βρίσκεται στη θέση "Μπαρμπακάς" των Δ.Δ. Καμαρίνας, 
Κρυοπηγής και Μυρσίνης του Δήμου Ζαλόγγου του Νο¬ 
μού Πρέβεζας. 

Η παραπάνω έκταση απεικονίζεται στο σχετικό από¬ 
σπασμα χάρτη κλίμακας 1:20.000 που συνοδεύει την πα¬ 
ρούσα και ορίζεται ως εξής: 

Ανατολικά: Με ασφαλτόστρωτη οδό Κρυοπηγής - Κα¬ 
μαρίνας, απάτη διασταύρωση προς Μονή Ζαλόγγου μέ¬ 
χρι τον οικισμό Καμαρίνας, στη συνέχεια ακολουθεί τον 
αγροτικό δρόμο που διέρχεται βορείως του οικισμού μέ¬ 
χρι την ομβροδεξαμενή ποτίσματος ζώων, και από εκεί 
ακολουθώντας το ανώνυμο ρέμα καταλήγει στην επαρ¬ 
χιακή οδό Αρχαγγέλου - Καναλακίου. 

Νότια: Ακολουθεί την επαρχιακή οδό από τη συμβολή 
της με το ανώνυμο ρέμα μέχρι τη θέση Λατομείο. 

Δυτικά: Ακολουθεί την επαρχιακή οδό από τη θέση Λα¬ 
τομείο, διέρχεται από τον οικισμό Κάτω Μυρσίνης και 
φθάνει μέχρι τη διακλάδωση προς Κρυοπηγή. 

Βόρεια: Ακολουθεί την ασφαλτόστρωτη οδό προς 
Κρυοπηγή μέχρι τη συμβολή της με τον χωματόδρομο 
προς Αγίους Αναργύρους τον οποίο ακολουθεί μέχρι τέ¬ 
λους και από εκεί ανέρχεται με κατεύθυνση ανατολική μέ- 
χριτη θέση "παλιό μαντρί Μπαρτζώκα", όπου συναντά τον 
αγροτικό δρόμο τον οποίο ακολουθεί μέχρι τον οικισμό 
Κρυοπηγής και συνεχίζει ακολουθώντας την ασφαλτό¬ 
στρωτη οδό Κρυοπηγής - Καμαρίνας μέχρι τη διακλάδω¬ 
ση προς Μονή Ζαλόγγου απ’ όπου και ξεκίνησε. 

Με μέριμνα του Κυνηγετικού Συλλόγου Πρέβεζας θα γί¬ 
νει σήμανση των ορίων της απαγορευμένης έκτασης με 
κατάλληλες πινακίδες. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 18 Ιουλίου 2005 
Με εντολή Γ ενικού Γ ραμματέα Περιφέρειας 
Ο Προϊστάμενος της Δ/νσης Δασών κ.α.α. 

ΔΗΜΗΤΡΙΟΣ ΚΙΤΣΟΣ 

Αριθ. 9896 (6) 

Τροποποίηση Οργανισμού Εσωτερικής Υπηρεσίας 
Δήμου Κορινθίων, Ν. Κορινθίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουν. 1188/1981 " Περί 
κυρώσεως του Κώδικα περί καταστάσεως προσωπικού 
Οργανισμών Τοπικής Αυτοδιοίκησης ", όπως αυτές αντι- 
καταστάθηκαν από εκείνες του άρθρου 8, παρ. 5, του 
ν.2307/1995. 

2. Τις διατάξειςτου ν. 2539/1997. 

3. ΤονΟΕΥτου Δήμου Κορινθίωνπου εγκρίθηκε με την υπ’ 
αριθμ. 4113/1999 απόφαση μας και δημοσιεύθηκε στο ΦΕΚ 
494/29.4.1999 /τ. Β', όπως τροποποιήθηκε με την υπ’ αριθμ. 
7265/21.5.2003 απόφασή μας (ΦΕΚ 733/Β/10.6.2003). 

4. Την υπ’ αριθμ. 8/119/2005 νόμιμα ληφθείσα απόφαση 
του Δημοτικού Συμβουλίου του παραπάνω Δήμου περί 
τροποποίησης του Ο.Ε.Υ. του. 

5. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του ν. 1188/1981, όπως αντικα- 
ταστάθηκε με το άρθρο 8, παρ. 4 του ν. 2307/1995, 
που διατυπώθηκε στην υπ’ αριθμ. 10.1.2005 απόφαση 
αυτού. 

6. Τις διατάξειςτου άρθρου 27 του ν. 2081/1992 με τις 
οποίες προστέθηκε νέο άρθρο στο ν. 1558/1985 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

7. Την υπ’ αριθμ. 8832/31.12.1997 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ’ εντολή του (ΦΕΚ 
551/1998 τ.Β') όπως τροποποιήθηκε μεταγενέστερα, 
αποφασίζουμε: 

Τροποποιούμε το άρθρο 18 του Οργανισμού Εσωτερι¬ 
κής Υπηρεσίας του Δήμου Κορινθίων όσον αφορά τις θέ¬ 
σεις των ειδικών συμβούλων - συνεργατών και δικηγό¬ 
ρων, ως εξής: 

ΕΙΔΙΚΕΣ ΘΕΣΕΙΣ 

Προστίθεται (1) θέση Ειδικών Συνεργατών ή Ειδικών 
Συμβούλων ή Επιστημονικών Συνεργατών, ήτοι σύνολο 
(4) θέσεις. 

Προστίθεται (1) θέση Δικηγόρων, ήτοι σύνολο (2) θέ¬ 
σεις. 

Στο Δημοτικό Προϋπολογισμό έτους 2005 έχουν εγ¬ 
γράφει σχετικές πιστώσεις με ΚΑ 00/ 6031.0001 και τίτλο 
"Τακτικές αποδοχές Ειδικών Συνεργατών (περιλαμβάνο¬ 
νται βασικός μισθός, δώρα εορτών, γενικά και ειδικά τα¬ 
κτικά επιδόματα)" ποσού 56.000 Ε και ΚΑ 00/ 6031.002 και 
τίτλο "Αποδοχές δικηγόρου με πάγια αντιμισθία" ποσού 
12.000, 00 Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 18 Ιουλίου 2005 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης 
ΑΝΑΣΤΑΣΙΑ ΜΑΣΟΥΡΗ 


Αριθ. 7259 (7) 

Ορισμός μέλους σε πλήρη απασχόληση και Αποζημίωση 
μελών και γραμματέα του Δ.Σ. της Δ.Ε.Υ.Α. του Δήμου 
Στυρέων Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 3 παρ. 7του ν. 1069/1980 
"περί κινήτρων για την ίδρυση επιχειρήσεων ύδρευσης 
και αποχέτευσης" όπως τροποποιήθηκε με τις διατάξεις 
του άρθρου 8 παρ. 9 του ν. 2839/12.9.2000. 

2. Την υπ’ αριθμ. 14/2005 απόφαση - πρόταση του Διοικη¬ 
τικού Συμβουλίου της Δημοτικής Επιχείρησης Ύδρευσης 
και Αποχέτευσης του Δήμου Στυρέων του Νομού Εύβοιας 
"περί αποζημίωσης ενός μέλους σε πλήρη απασχόληση". 

3. Την υπ’ αριθμ. 24/2005 απόφαση - πρόταση του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης και Αποχέτευσης του Δήμου Στυρέων του Νομού Εύ¬ 
βοιας "περί αποζημίωσης των μελών και του γραμματέα 
του Δ.Σ. της Δ.Ε.Υ.Α. Στυρέων". 

4. Τις υπ’ αριθμ. 5921/9.9.1997, 5910/23.7.1999 και 
1526/5.4.2004 αποφάσεις Γ.Γ.Π. Στερεός Ελλάδας "Με¬ 
ταβίβαση δικαιώματος υπογραφής με εντολή Γενικού 
Γ ραμματέα". 

5. Το γεγονός ότι από τις διατάξεις της υπ’ αριθμ. 
14/2005 απόφασης προκαλείται δαπάνη σε βάρος του 
προϋπολογισμού της Επιχείρησης ύψους 1.200 ευρώ μει¬ 
κτά ανά μήνα για το τρέχον έτος, για την οποία έχει εγ¬ 
γράφει ανάλογη πίστωση στον προϋπολογισμό του νομι¬ 
κού προσώπου της επιχείρησης (Κ.Α. 61.01.000). 

6. Το γεγονός ότι από τις διατάξεις της υπ’ αριθμ. 
24/2005 απόφασης προκαλείται δαπάνη 54 ευρώ κατά 
συνεδρίαση για την αποζημίωση του γραμματέα και των 
μελών του Δ.Σ. σε βάρος του προϋπολογισμού της Επι¬ 
χείρησης για την οποία έχει εγγράφει ανάλογη πίστωση 
στον προϋπολογισμό του νομικού προσώπου της επιχεί¬ 
ρησης (ΚΑ. 61.01.000), αποφασίζουμε: 

1. Ορίζουμε όπως το μέλος του Διοικητικού Συμβουλίου 
της Δημοτικής Επιχείρησης Ύδρευσης και Αποχέτευσης 
του Δήμου Στυρέων Κων/νος Οήλυζας έχει πλήρη απασχό¬ 
ληση ως τις 31.12.2005 με αμοιβή στην επιχείρηση με αρμο¬ 
διότητες στον Διοικητικό τομέα ήτοι θέματα προσωπικού, 
στον Οικονομικό τομέα ήτοι αγορές, πωλήσεις, προμήθειες, 
συμβάσεις, και στον Τεχνικό τομέα, σε οτιδήποτε αφορά 
στην οργάνωση και στον συντονισμό των συνεργείων. 

2. Εγκρίνουμε την χορήγηση αποζημίωσης στο μέλος 
του Διοικητικού Συμβουλίου σε πλήρη απασχόληση ήτοι 
χίλια διακόσια (1.200) ευρώ μεικτά ανά μήνα. 

3. Καθορίζουμε την αποζημίωση του γραμματέα και των 
μελών του ΔΣ της ΔΕΥΑ για τη συμμετοχή τους στις συ¬ 
νεδριάσεις σε πενήντα τέσσερα (54) ευρώ κατά συνε¬ 
δρίαση. Ο αριθμός των συνεδριάσεων μπορεί να ανέλθει 
σε δύο (2) το μήνα που θα πραγματοποιούνται εκτός του 
ωραρίου εργασίας των υπηρεσιών της επιχείρησης και 
μέχρι τέσσερις (4) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 20 Ιουλίου 2005 

Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ-ΤΣΙΜΠΡΙΚΙΔΟΥ 

Αριθ. 12/11511 (8) 

Υπερωριακή απασχόληση των υπαλλήλων της Δ/νσης 
Αγροτικής Ανάπτυξης Ν.Α. Θεσ/νίκης που θα ασχολη¬ 
θούν α) Με τον Τοπικό Έλεγχο των νωπών γεωργικών 
προϊόντων, β) Με τον έλεγχο επεξεργασμένων προϊό¬ 
ντων, γ) Με τον έλεγχο σταφυλιών για οινοποίηση και 
δ)Έλεγχο τομάτας για μεταποίηση του Β' Εξαμήνου 
του έτους 2005. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του άρθρου 15 του ν. 2592/1998 (ΦΕΚ 
57/τ.Α'/18.3.1998) που αντικαθιστά το άρθρο 18 του 
ν.2470/1997 9ΦΕΚ 40/τ.Α'/21.3.1997) "Αναμόρφωση μι¬ 
σθολογίου προσωπικού Δημόσιας Διοίκησης και άλλες 
συναφείς διατάξεις" 

2. Τις διατάξεις του άρθρου 10 του ν. 2606/1998 (ΦΕΚ 
89/τ.Α'/22.4.1998) "Μισθολογικές ρυθμίσεις κ.λ.π." 

3. Τις διατάξεις του άρθρου 10 του ν. 2732/1999 (ΦΕΚ 
154/τ.Α'/30.7.1999) σχετικό με την απασχόληση των Γεω- 
πόνων και υπαλλήλων λοιπών κλάδων, πέραν του κανονι¬ 
κού ωραρίου, καθώς και κατάτις Κυριακές και ημέρες αρ- 
γίας. 

4. Τις διατάξεις της παρ. 7 του άρθρου 35 του ν. 2738/ 
1999 (ΦΕΚ 180/τ.Α'/9.9.1999). 

5. Το έγγραφο του Υπουργείου Γεωργίας υπ’ αριθμ. 
280645//5.7.2005 υπερωρίες Β' εξαμήνου 2005 για τους 
υπαλλήλους των Νομαρχιακών Αυτοδιοικήσεων που 
ασχολούνται με τον ποιοτικό και ποσοτικό έλεγχο των νω¬ 
πών και μεταποιημένων γεωργικών προϊόντων φυτικής 
προέλευσης. 

6. Την ανάγκη καθιέρωσης υπερωριακής εργασίας των 
γεωπόνων της Δ/νσης Αγροτικής Ανάπτυξης της Νομαρ¬ 
χίας μας που ασχολούνται με τον ποιοτικό έλεγχο κατά το 
Β’ εξάμηνο του έτους 2005. 

7. Το γεγονός ότι από την απόφασή μας αυτή προκαλεί- 
ται δαπάνη 22.000 ευρώ (22.000) η οποία θα βαρύνει τις 
πιστώσεις του προϋπολογισμού του Κ.Τ.Γ.Κ & Δασών, 
αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας για την κάλυψη άλως εξαιρετικών ή απρόβλεπτων 


αναγκών για τους γεωπόνους της Δ/νσης Αγροτικής Ανά¬ 
πτυξης της Υπηρεσίας μας, που θα ασχοληθούν με τον 
ποιοτικό και ποσοτικό έλεγχο των εισαγομένων εξαγομέ¬ 
νων, αποσυρόμενων ή διακινούμενων στις χώρες της Ευ¬ 
ρωπαϊκής Ένωσης γεωργικών προϊόντων νωπών και με¬ 
ταποιημένων ή προοριζομένων για μεταποίηση κατά το Β' 
εξάμηνο 2005 ως ακολούθως: 

α) Για τους γεωπόνους που θα ασχοληθούν με τον ποι¬ 
οτικό και ποσοτικό έλεγχο των νωπών γεωργικών προϊό¬ 
ντων, σύνολο ωρών υπερωριακής απογευματινής εργα¬ 
σίας μέχρι 1600 ώρες και υπερωριακής εργασίας νυχτε¬ 
ρινών, Κυριακών και εξαιρέσιμων μέχρι 390 ώρες και 
συνολικής δαπάνης 11.917 ευρώ (11.917). Αριθμός υπαλ¬ 
λήλων επτά (7). 

β) Για τους γεωπόνους που θα ασχοληθούν με τον ποι¬ 
οτικό και ποσοτικό έλεγχο των επεξεργασμένων γεωργι¬ 
κών προϊόντων, σύνολο ωρών υπερωριακής απογευματι¬ 
νής εργασίας μέχρι 600 ώρες και υπερωριακής εργασίας 
νυχτερινών, Κυριακών και εξαιρέσιμων μέχρι 150 ώρες 
και συνολική δαπάνη 4.518 ευρώ (4.518). Αριθμός υπαλ¬ 
λήλων τέσσερις (4). 

γ) Γ ια τους γεωπόνους που θα ασχοληθούν με τον ποι¬ 
οτικό και ποσοτικό έλεγχο των σταφυλιών για οινοποίηση 
και τον έλεγχο της μεταποίησης αυτών, σύνολο ωρών 
υπερωριακής απογευματινής εργασίας μέχρι 150 ώρες 
και υπερωριακής εργασίας Κυριακών, εξαιρέσιμων και 
νυχτερινών μέχρι 30 ώρες και συνολικής δαπάνης 1.068 
ευρώ (1.068). Αριθμός υπαλλήλων δύο (2). 

δ) Γ ια τους γεωπόνους και Οικονομικούς και λοιπούς 
υπαλλήλους που θα ασχοληθούν με τον ποιοτικό και πο¬ 
σοτικό έλεγχο τομάτας που προορίζεται για μεταποίηση, 
σύνολο ωρών υπερωριακής απογευματινής εργασίας μέ¬ 
χρι 600 ώρες και υπερωριακής εργασίας Κυριακών, νυχτε¬ 
ρινών και εξαιρέσιμων μέχρι 150 ώρες και συνολικής δα¬ 
πάνης 4.497 ευρώ (4.497). Αριθμός υπαλλήλων οκτώ (8). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Ιουλίου 2005 
Ο Νομάρχης 

ΠΑΝΑΓΙΩΤΗΣ ΨΩΜΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




